section_heading: Stadion
paragraph_text: Stadion Partizana (nekada Stadion JNA) nalazi se na mjestu gdje je do Drugog svjetskog rata bilo igralište BSK-a. Neposredno po završetku rata, započeta je gradnja novog stadiona. Prva utakmica je odigrana između reprezentacija Jugoslavije i Francuske (1:1) u kvalifikacijama za Svjetsko prvenstvo u nogometu 1950. Stadion je od polovice 1950-ih do 1987. korišten kao cilj godišnjeg festivala Dan mladosti, kada bi dana 25. svibnja predsjedniku SFRJ Josipu Brozu Titu predavana Štafeta mladosti.